b'\n_START_ARTICLE_\nLietuvos sveikatos moksl\xc5\xb3 universitetas\n_START_SECTION_\nIstorija\n_START_PARAGRAPH_\nUniversitetas LR Seimo nutarimu \xc4\xafkurtas 2010 m. bir\xc5\xbeelio 30, susijungus dviem auk\xc5\xa1tosioms mokykloms \xe2\x80\x93 Kauno medicinos universitetui ir Lietuvos veterinarijos akademijai._NEWLINE_LSMU yra stambiausia universitetinio pob\xc5\xabd\xc5\xbeio sveikatos specialist\xc5\xb3 rengimo mokykla Lietuvoje. Jos studij\xc5\xb3 ir mokslinio darbo tradicijos siekia Vytauto Did\xc5\xbeiojo universiteto Medicinos fakulteto, v\xc4\x97liau tapusio Kauno medicinos institutu, laikus._NEWLINE_2013 metais Vilijampol\xc4\x97je atidaryta LSMU mokykla.\n_START_SECTION_\nStudijos\n_START_PARAGRAPH_\nUniversitete vykdomos trij\xc5\xb3 pakop\xc5\xb3 studijos: pirmosios (pagrindin\xc4\x97s universitetin\xc4\x97s), antrosios ir tre\xc4\x8diosios. Nepertraukiamos studijos, apiman\xc4\x8dios pirm\xc4\x85j\xc4\x85 ir antr\xc4\x85j\xc4\x85 pakopas, vadinamos vientisosiomis. Baigusiesiems nuosekli\xc4\x85sias pirmosios, antrosios pakopos ar vientis\xc4\x85sias universitetines studijas suteikiamas kvalifikacinis (bakalauro arba magistro) laipsnis ir (arba) profesin\xc4\x97 kvalifikacija. Studijos vykdomos nuolatine ir i\xc5\xa1t\xc4\x99stine studij\xc5\xb3 forma.'